स्नेहा उल्लाल

स्नेहा उल्लाल (जन्म:१८ डिसेंबर, १९८७) ही एक भारतीय अभिनेत्री आहे जी तेलुगु आणि हिंदी चित्रपटांमध्ये दिसली आहे. ती हिंदी चित्रपट 'लकी:नो टाइम फॉर लव्ह' आणि 'उल्लासमगा उत्सहमगा', 'सिम्हा'  या तेलगू चित्रपटांमधील भूमिकांसाठी ओळखली जाते.https://www.indiatoday.in/movies/celebrities/story/sneha-ullu-on-her-comeback-in-films-i-waited-for-this-time-when-women-are-free-1448238-2019-02-05}}

 प्रारंभिक जीवन 
स्नेहा उल्लालचा जन्म मध्यपूर्वेतील मस्कत, ओमान येथे झाला. तिचे वडील मंगळूर येथील तुळू देवाडिगा आणि आई सिंधी भाषिक आहेत. तिने ओमानमधील 'इंडियन स्कूल वाडी कबीर' आणि 'इंडियन स्कूल, सलालाह' येथे शिक्षण घेतले. नंतर ती तिच्या आईसोबत मुंबईला गेली, तिथे 'ड्युरेलो कॉन्व्हेंट हायस्कूल' आणि 'वर्तक कॉलेज' येथून तिने आपले पुढील शिक्षण पूर्ण केले.

 अभिनयाची कारकीर्द 
उल्लालने इ.स. २००५ मध्ये सलमान खान सोबत 'लकी:नो टाइम फॉर लव्ह' या हिंदी चित्रपटातून भारतीय चित्रपटसृष्टीत पदार्पण केले. ती दिसण्यात ऐश्वर्या राय सारखी हुबेहूब असल्याने चांगली चर्चेत आली. तसेच ऐश्वर्या राय सोबत तिच्या अभिनयाची तुलना देखील केल्या गेली. तिने सांगितले की, जरी या तुलनेने तिला अभिनेत्री म्हणून फार मोठा फायदा झाला नाही, तरीपण त्यामुळे तिला एक ओळख मात्र मिळाली. त्यानंतर उल्लाल ने सलमान खानचा भाऊ सोहेल खान सोबत 'आर्यन'मध्ये काम केले. या चित्रपटाने बॉक्स ऑफिसवर चांगली कामगिरी केली नाही.

वय आणि अभिनयात परिपक्वता आणण्यासाठी तिने तिने बॉलिवूडमधून काही काळाकरता माघार घेतली आणि उल्लासमगा उत्साहमगा या चित्रपटाद्वारे तेलुगू चित्रपट सृष्टीत पदार्पण केले. हा चित्रपट हिट ठरला. नेनू मीकू तेलुसा...? हा तिचा दुसरा तेलुगु चित्रपट होता. त्यानंतर नागार्जुन सोबत तेलुगु चित्रपट किंग मधील नुव्वु रेडी या गाण्यात ती पाहुणी कलाकार म्हणून दिसली.

नंतर तिने 'काश... मेरे होते' हा अजून एक हिंदी चित्रपट साइन केला. तिचे पुढील काही चित्रपट बॉक्स ऑफिसवर चांगले चालले नाहीत, परंतु बालकृष्णा सोबत तिचा २०१० मध्ये रिलीज झालेला 'सिम्हा' ब्लॉकबस्टर ठरला.

 अभिनय संचिका 
 चित्रपट 
 वर्ष चित्रपट भूमिका भाषा Notes 2005  लकी:नो टाइम फॉर लव्ह  लकी नेगी  हिंदी  पदार्पण 2006  आर्यन  नेहा वर्मा  हिंदी  2007  जाने भी दो यारों    हिंदी   2008 उल्लासमगा उत्साहमगा  धनलक्ष्मी  तेलुगू   तेलुगू भाषेत पदार्पण संतोषम बेस्ट डेबू ऍक्टरेस  नेनू मीकू तेलुसा...?   अंजली  तेलुगू   किंग  नेहा उल्लाल म्हणून   तेलुगू  पाहुनी कलाकार 2009  काश... मेरे होते  राधिका   हिंदी   करंट  स्नेहा   तेलुगू  2010  क्लिक  आरती कौशिक  हिंदी   वरूडू      तेलुगू     सिम्हा  जानकी    तेलुगू  2011  आला मोदलंदी  काव्या  तेलुगू   देवी      कन्नड  कन्नड भाषेत पदार्पण  गांधी पार्क  प्रियंका फिलिप  इंग्रजी  इंग्रजी भाषेत पदार्पण  मदथा  काजा  स्वप्ना   तेलुगू   2012  मोस्ट वेलकम     बंगाली  पाहुणी कलाकार  2013  ऍक्शन ३डी समीरा   तेलुगू   2014  अंतनी मायलोन    तेलुगू      2015  बेजुबान इश्क  रुमझूम   हिंदी  

 वेब सिरीज 
वर्षमालिकाभूमिकाभाषा स्रोत2020एक्सपायरी डेटदिशातेलुगू, हिंदीझी ५

 संदर्भ 

 बाह्य दुवे 


 बॉलीवूड हंगामावर स्नेहा उल्लाल

वर्ग:हिंदी चित्रपट अभिनेत्री
वर्ग:कन्नड चित्रपट अभिनेत्री
वर्ग:तेलुगू चित्रपट अभिनेत्री
वर्ग:स्त्री चरित्रलेख
वर्ग:इंग्लिश चित्रपट अभिनेत्री